Herêma Cizîre ya Rojawanî ra 26 Mayanê Haştîye semedê girewtişê cenazayanê gerîlayan ê ke dama PDKyî de şehîd bîyî verê xo da Berê Sînorî yê Pêşxabûrî yê Başûrê Kurdîstanî. PDKyî sînor de verê mayan girewt.
Gerîlayê ke herême Xelîfanî de hetê hêzanê PDKyî ra ameyî şehîdkerdene ra Nersrîn Temir (Tolhildan Raman) û Yusif Îbrahîm (Serdem Cûdî) Rojawanî ra yê. Mayanê Haştîye waşt şirê cenazayanê domananê xo bigîrê la hêzanê PDKyî verê înan girewt. Mayan ard ziwan ke qerardar ê ke do sînorî ravêrî û çalakîya roniştişî daye destpêkerdene.
